Crna Gora

Ministarstvo sporta i mladih

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), čl. 2 i 3 Odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2019. godini ("Službeni list CG", br. 080/18) i Pravilnika o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija u oblasti društvene brige o mladima Ministarstva sporta i mladih objavljuje

# JAVNI KONKURS

**„Aktivno za aktivne mlade“**

# za finansiranje projekata/programa nevladinih organizacija u oblasti društvene brige o mladima

Pozivaju se nevladine organizacije koje imaju kapacitete i iskustvo u sprovođenju projekata u oblasti društvene brige o mladima da prijave projekte/programe kojima mogu doprinijeti realizaciji prioriteta utvrđenih **Zakonom o mladima i Strategijom za mlade 2017-2021.**

**Strateški ciljevi** čijem će ostvarenju doprinijeti projekti/programi nevladinih organizacija koje realizuju aktivnosti za mlade **u 2019. godini su**:

* Podrška projektima iz oblasti preduzetništva mladih;
* Kreiranje informativnih programa koji promovišu aktivizam mladih i njihovo proaktivno učešće u procesima donošenja odluka;
* Uspostavljanje mehanizama za razvoj i podršku omladinskom aktivizmu na nacionalnom i lokalnom nivou u oblastima od značaja za mlade,
* Podrška omladinskom organizovanju i umrežavanju mladih kroz razvoj kulture učešća mladih;
* Informisanje mladih o mogućnostima neformalnog učenja;

**Prioritetni problemi** u oblasti društvene brige o mladima čije se rješavanje planira finansiranjem projekata/programa nevladinih organizacija, su usmjereni na manjak :

* angažovanosti mladih u svim oblastima od interesa za mlade, naročito mladih koji su u riziku od diskriminatornog ponašanja;
* aktivnosti i uključenost mladih u procesima donošenja odluka, kreiranja politika i njihovom sprovođenju;
* informisanosti mladih o mogućnostima sticanja dodatnih znanja i vještina, naročito u oblasti preduzetništva mladih;
* povjerenja mladih u postojeće mehanizme koji im omogućavaju aktivnije učešće u procesu donošenja odluka;

**Ciljna grupa** su **mladi od 15 do 30 godina (prema Zakonu o mladima)**,a njihove prepoznate potrebe su usmjerene na:

* Obezbjeđivanje mehanizama za podsticanje aktivizma i razvoja kulture učešća mladih;
* Unapređenje znanja mladih o omladinskoj politici

**Aktivnosti** nevladine organizacije koje će doprinijeti ostvarenju strateškog cilja i zadovoljenju potreba ciljne grupe („prihvatljive aktivnosti za finansiranje“) su:

* Organizovanje seminara/treninga/radionica/konferencija/obuka za mlade i za stručni kadar koji radi sa mladima,
* Izrada video-materijala na temu aktivizma i razvoja kulture učešća mladih;
* Organizovanje inovativnih akcija, inicijativa i manifestacija sa ciljem pospješivanja aktivizma mladih.

Finansiraće se i druge projektne aktivnosti koje doprinose ostvarenju ciljeva i prioriteta konkursa.

Projekat, odnosno program koji je finansiran putem ovog javnog konkursa, ne može biti finansiran iz sredstava budžeta Crne Gore, po drugom osnovu. O nepostojanju višestrukog finansiranja istog projekta, odnosno programa, nevladina organizacija dostavlja pisanu izjavu (Izjava o nepostojanju višestrukog finansiranja).

**Konkursom se ne mogu finansirati projekti/programi čije su aktivnosti usmjerene na:**

* Pokrivanje troškova iznajmljivanja kancelarijskog prostora,
* Pokrivanje režijskih troškova,
* Računovodstvene usluge
* Pokrivanje međunarodnih putnih troškova.

Ukupan iznos sredstava koji se raspodjeljuje ovim konkursom je: **96.000,00 EUR**.

**Najmanji iznos** sredstava koji se može dodijeliti projektu/programu je **2 000 EUR,** a **najveći 12 000 EUR.**

Konkursom se mogu finansirati projekti/programi čije aktivnosti će biti realizovane u roku od 12 mjeseci od dana zaključenja ugovora.

Prijavu projekta/programa na ovaj konkurs **može podnijeti nevladina organizacija koja je:**

* upisana u Registar nevladinih organizacija;
* kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;

## u oblasti od javnog interesa iz ovog konkursa realizovala projekat/e i/ili program/e u godini koja prethodi objavljivanju ovog konkursa;

* predala poreskom organu prijavu za prethodnu fiskalnu godinu (bilans stanja i bilans uspjeha)

**Raspodjela sredstava iz ovog konkursa vrši se na osnovu sljedećih kriterijuma:**

* 1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
  2. kvalitet prijavljenog projekta, odnosno programa;
  3. kapacitet nevladine organizacije da realizuje prijavljeni projekat, odnosno program;
  4. transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18) **na obrascu** koji utvrđuje i objavljuje na svojoj internet stranici **Ministarstvo javne uprave** <http://www.mju.gov.me/biblioteka/obrasci>,a **svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu. Na osnovu broja bodova nezavisnih procjenjivača, Komisija utvrđuje rang listu projekata, odnosno programa koji su bodovani, a na osnovu iste donosi Odluku o raspodjeli sredstava.

Posebno će se cijeniti projekti/programi usmjereni na unapređenje predmetne oblasti određene ovim Konkursom na sjeveru Crne Gore.

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**,** a koji je dostupan i na internet stranici **Ministarstva finansija** [www.mif.gov.me/biblioteka/pravilnici](http://www.mif.gov.me/biblioteka/pravilnici)

Uz popunjenu, potpisanu i ovjerenu prijavu (obrazac 1 Pravilnika), **nevladine organizacije su dužne dostaviti:**

* fotokopiju rješenja o upisu u registar NVO,
* fotokopiju dijela statuta u kome su definisani ciljevi i djelatnost, odnosno oblast djelovanja NVO,
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha),
* dokaz o realizovanim projektima i/ili programima za mlade u godini koja prethodi objavljivanju ovog konkursa (npr ugovor/rješenje o realizaciji projekta/donacije, izvještaj o realizaciji projekta, press cliping itd).

Rok za podnošenje prijava na konkurs je **30** dana od dana objavljivanja, odnosno zaključno sa **31.03.2019**. godine.

## Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku. Prijava i priložena dokumentacija se ne vraćaju.

|  |
| --- |
| **Prijavu sa potrebnom dokumentacijom, uključujući i CD treba poslati isključivo poštom na sljedeću adresu:**  **Ministarstvo sporta i mladih**  **Svetlane Kane Radević br 3, 81000 Podgorica**  **sa napomenom:**  **NE OTVARATI - prijava na Javni konkurs broj: 01-006-308/2019 pod nazivom:**  **„Aktivno za aktivne mlade“,**  **uz naziv nevladine organizacije i projekta/programa** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu [**danijela.vujosevic@ms.gov.me**](mailto:danijela.vujosevic@ms.gov.me) **ili na kontakt telefon 020-684-902, najkasnije do 10.03.2019. godine do 15 časova.** |
| Komisija **Ministarstva sporta i mladih** će **u roku od 15 dana od dana završetka ovog konkursa**, na internet stranici Ministarstva sporta: [www.ms.gov.me](http://www.ms.gov.me/) i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednik Komisije**

**mr Nenad Koprivica**

**Broj: 01-006-308/2019**

Podgorica, 01.03.2019. godine